CELEX: 62017TN0557
Language: hr
Date: 2017-08-17 00:00:00
Title: Predmet T-557/17: Tužba podnesena 17. kolovoza 2017. – Liaño Reig protiv SRB-a

23.10.2017   
            
            
               HR
            
            
               Službeni list Europske unije
            
            
               C 357/24
            
         Tužba podnesena 17. kolovoza 2017. – Liaño Reig protiv SRB-a
   (Predmet T-557/17)
   (2017/C 357/32)
   Jezik postupka: španjolski
   
      Stranke
   
   
      Tužitelj: Carmen Liaño Reig (Alcobendas, Španjolska) (zastupnik: F. López Antón, odvjetnik)
   
      Tuženik: Jedinstveni sanacijski odbor (SRB)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               na temelju onoga što je navedeno u tužbenim razlozima iznesenima pod 3.1 do 3.4, kao nedopušten i neusklađen s Uredbom i Poveljom Europske unije o temeljnim pravima poništi instrument sanacije koji se sastoji od konverzije u novoizdane dionice društva Banco Popular Español, S.A. instrumenta dopunskog kapitala koji se odnosi na podređene obveznice koje je izdao BPE Financiaciones, S.A. s ISIN XS0550098569 označene kao #4, što je odlučeno u članku 6. stavku 1. točki (d) Odluke;
            
         
               —
            
            
               ako prihvati prethodno navedeni zahtjev, s obzirom na to što, u skladu s uvodnom izjavom 91. i člankom 85. stavkom 4. posljednjim podstavkom Direktive, poništenje odluke sanacijskog tijela neće utjecati na naknade upravne akte i radnje koji se temelje na poništenoj odluci, u skladu s onim što je određeno u tom članku, naloži SRB-u da tužitelju naknadi gubitak koji je pretrpio zbog poništenja odluke navedene u prethodnoj točki, na temelju članka 87. stavka 3. Uredbe.
               u tu svrhu gubitak koji je pretrpio tužitelj utvrđuje se kao stvarna vrijednost koju je na dan njegova plaćanja imao iznos od 50 000 eura koji odgovara nominalnoj vrijednosti obveznice s datumom dospijeća 22. listopada 2020. koju je izdao BPE Financiaciones, S.A. s ISIN XS0550098569, čiji je imatelj bio tužitelj na dan donošenja odluke, koja je uvećana za stvarnu vrijednost koju su na dan njihova plaćanja imale kamate s godišnjom fiksnom kamatnom stopom od 6,873 % koje su tekle na navedenu obveznicu od 7. lipnja 2017. (datum donošenja odluke) do 22. listopada 2020. (datum dospijeća te obveznice);
            
         
               —
            
            
               podredno zahtjevima sadržanima u prethodnim točkama, na temelju onoga što je navedeno u tužbenom razlogu iznesenom pod 3.5, naloži SRB-u da tužitelju naknadi svotu koja odgovara onoj koju bi tužitelj bio primio kao imatelj obveznice s ISIN XS0550098569 koju je izdao BPE Financiaciones, S.A. da je to društvo likvidirano na dan donošenja odluke nakon provedenog redovnog postupka u slučaju insolventnosti, uzimajući u obzir da tužitelj nije primio nikakvu naknadu ili protučinidbu ni zbog konverzije navedene obveznice čiji je bio imatelj u novoizdane dionice društva Banco Popular Español, S.A. ni na temelju prijenosa tih dionica društvu Banco Santander, S.A.;
            
         
               —
            
            
               ako (kao što to smatra tužitelj) društvo BPE Financiaciones, S.A. ne ispunjava zahtjeve koje španjolsko zakonodavstvo predviđa za pokretanje redovnog postupka u slučaju svoje insolventnosti na kraju kojeg se ono likvidira na dan donošenja Odluke, utvrdi da je iznos naknade štete tužitelju 50 000 eura, koji odgovara nominalnoj vrijednosti navedene obveznice koju je izdalo dotično društvo, a čiji je bio imatelj;
            
         
               —
            
            
               ako društvo BPE Financiaciones, S.A. ispunjava zahtjeve koje španjolsko zakonodavstvo predviđa za pokretanje redovnog postupka u slučaju svoje insolventnosti na kraju kojeg se ono likvidira na dan donošenja Odluke, utvrdi da je zahtijevani iznos naknade štete onaj koji proizlazi iz vrednovanja koje valja provesti u skladu s onim što je navedeno u članku 20. stavcima 16. do 18. Uredbe.
            
         
               —
            
            
               podredno zahtjevima sadržanima u prethodnim točkama, na temelju onoga što je navedeno u tužbenom razlogu iznesenom pod 3.6., naloži SRB-u da tužitelju naknadi proporcionalni iznos koji bi mu pripao da su se konvertirale u dionice Banco Popular Español, S.A. sve podređene obveznice koje je to društvo izdalo, koje su postojale su na dan donošenja Odluke, a nisu konvertirane u dionice tog subjekta u skladu s odredbom članka 6. stavka 1. točke (d) Odluke.
            
         
      Tužbeni razlozi i glavni argumenti
   
   Tužbeni razlozi i glavni argumenti slični su onima navedenima u predmetima T-478/17, Mutualidad de la Abogacía i Hermandad Nacional de Arquitectos Superiores y Químicos/Jedinstveni sanacijski odbor, T-481/17, Fundación Tatiana Pérez de Guzmán el Bueno i SFL/Jedinstveni sanacijski odbor, T-482/17, Comercial Vascongada Recalde/Komisija i Jedinstveni sanacijski odbor, T-483/17, García Suárez i dr./Komisija i Jedinstveni sanacijski odbor, T-484/17, Fidesban i dr./Jedinstveni sanacijski odbor, T-497/17, Sáchez del Valle i Calatrava Real State 2015/Komisija i Jedinstveni sanacijski odbor te T-498/17, Pablo Álvarez de Linera Granda/Komisija i Jedinstveni sanacijski odbor.